Čitateljica ogorčena na Lidl: ‘Pogledajte kaj nam rade!’

Čitateljica nam je poslala fotografije iz koprivničkog Lidla, ogorčena je njihovim postupanjem.

Na jednoj se fotografiji vide paprike babure u kartonskim kutijama poslaganim jedna na drugu. Na donjoj kutiji, izvan dohvata ruke, piše kako je zemlja porijeka Hrvatska, domaći OPG.

Na donjoj kartonskoj kutiji piše da su paprike iz Hrvatske / Foto: Čitateljica

“Uzela sam dostupne paprike iz gornje kutije misleći kako kupujem hrvatsku papriku. No, onda mi vrag nije dao mira, pa sam pomaknula tu kutiju i imala kaj vidjeti. Na naljepnicama sa strane, koje se inače ne vide, piše da je paprika iz Albanije!

Znači, misliš da kupuješ hrvatski proizvod i pomažeš domaćem OPG-u, ali zapravo kupiš uvozno! Baš su me rasrdili”, ljutiito će čitateljica Danice.

I to nije prvi put, kaže, da Lidl takvim ‘trikovima’ skriva porijeklo voća i povrća jer etikete nisu jasno vidljive: “Moraš se baš potruditi da otkriješ je li nekaj domaće ili nije”.

Zaključuje kako nema baš ništa protiv uvoznih namirnica, ali ljuti je kad trgovci to pokušavaju skrivati.

Gore Albanija, dolje Hrvatska / Foto: Čitateljica

Objava Čitateljica ogorčena na Lidl: ‘Pogledajte kaj nam rade!’ pojavila se prvi puta na Danica.hr.