Novi podaci o mirovinama: Hrvatska gora od Srbije i Albanije!

U mnogim europskim zemljama mirovina je značajno niža od plaće prije umirovljenja.

Gotovo svaki šesti umirovljenik u EU-u je u riziku od siromaštva, piše portal Euro News, a stopa se povećala s 12 posto u 2013. na 15,5 posto u 2023. godini.

Analiza Eurostata uspoređuje visinu mirovine ljudi u dobi od 65 do 74 godine s medijanom plaća u dobi od 50 do 59 godina. Predlani je tako mirovina u EU iznosila 58 posto plaće prije umirovljenja. To znači da je osoba koja je zarađivala 100 eura plaće spala na 58 eura mirovine.

Najgora je situacija u Hrvatskoj gdje je taj omjer tek 35 posto, a najbolja u Grčkoj (78 posto), Španjolskoj (77) i Italiji (75 posto). Posebno žalosti činjenica da su po tom omjeru od nas bolji i Albanija (37 posto), Crna Gora (38), Slovenija (44) i Srbija (46 posto prosječne plaće).

Euro News navodi i kako se 2021. godine prosječna bruto mirovina kretala od 226 eura u Bugarskoj do 2575 eura u Luksemburgu. Prosjek EU iznosio je 1294 eura. Hrvatska je iste godine bila na oko 390 eura eura mirovine, a Slovenija na 690 eura.

U Austriji je tijekom 2021. godine (zadnje kojom se sustavno bavi Europski statistički ured – novije podatke nisu objavili), prosječna mirovina iznosila blizu 2000 eura, što je čak pet puta više nego u Hrvatskoj.

Objava Novi podaci o mirovinama: Hrvatska gora od Srbije i Albanije! pojavila se prvi puta na Danica.hr.